Mike Oldfield

Michael Gordon Mike Oldfield (Reading, 1953ko maiatzaren 15a -), britainiar musikari instrumentu askotakoa eta musikagilea da. Haren musika oso landua eta konplexua da, World music estiloan jaio eta new age, neofolk nahiz pop estiloekin nahasten dena. Arrakasta lortu zuen 1973an Tubular Bells albumari esker eta 1983an Moonlight Shadow singleari esker.

 Bizitza 
Oso gazterik hasi zen musika idazten. 1967an, arreba Sallyrekin folk musikako disko eta single bana grabatu zituzten. Urtebete geroago, rock musika egiten hasi eta Barefoot taldea sortu zuen, baina taldeak ez zuen luzaro iraun. Kevin Ayersen bandan baxua jotzen hasi zen, eta disko pare bat grabatu zuen; taldean musikari onaren fama lortu zuen.

Gero, Virgin disko konpainiarentzat lanean ari zela, bere izena mundu osora zabaltzea lortu zuen bere ametsetako proiektuarekin: Tubular Bells (1973). Diskoak izugarrizko arrakasta izan zuen, eta Virgin konpainia sendotzen eta eraikitzen lagundu zuen: 1981erako hamar milioi aletik gora saldu zituen.

Garai hartan punk musika zegoen modan, baina Oldfieldek lehen diskoarekin urratzen hasitako bideari jarraitu zion, eta Incantations argitaratu zuen, 1978an. Dena dela, hurrengo urtean, orduko rock joera nagusitik hurbilago zegoen diskoa argitaratu zuen: Guilty. 1982an, pop komertzialerako urratsa egin zuen Five Miles Out diskoarekin, arrakasta handiaz gainera. 1984an The Killing Fields filmerako musika idatzi zuen, eta Discovery diskoa argitaratu.

Gero lan eklektikoagoak egin zituen, bere lehenengo diskoen erreferentea ahaztu gabe halere: Amarok (1990). Azken urte horretan Tubular Bells II argitaratu zuen, baina beste disko konpainia batekin. 1994an Elements argitaratu zuen, Virgin konpainiarekin egindako musiken bilduma bat. Handik gutxira azken teknologia informatikoak baliatzen hasi zen, eta 1998an Tubular Bells III argitaratu.

 Diskografia 
 Urtea  Titulua  UK Album Chartzbk.1973  Tubular Bells  11974  Hergest Ridge  11975  The Orchestral Tubular Bells  171975  Ommadawn  41978  Incantations  141979  Exposed  161979  Platinum  241980  QE2  271982  Five Miles Out  71983  Crises  61984  Discovery  151984  The Killing Fields  971987  Islands  291989  Earth Moving  301990  Amarok  491991  Heaven's Open 1992  Tubular Bells II  11994  The Songs of Distant Earth  241996  Voyager  121998  Tubular Bells III  41999  Guitars  401999  The Millennium Bell  1332002  Tr3s Lunas 2003  Tubular Bells 2003  512005  Light + Shade  1752008  Music of the Spheres  92014Man on the Rocks2017Return to Ommadawn

 Erreferentziak 

 Kanpo estekak 
 MikeOldfield.com – Webgune ofiziala
 MikeOldfield.org – Webgune ofiziala

Kategoria:Mike Oldfield
Kategoria:Multiinstrumentalistak
Kategoria:Readingdarrak (Berkshire)